Iranese vliegtuig val met 40 aan boord | Maroela Media
Iranese vliegtuig val met 40 aan boord
Die foto wat glo die ongelukstoneel wys, word op Twitter versprei.
‘n Klein passasiersvliegtuig met 40 mense aan boord het Sondag kort na dit opgestyg het, in Iran se hoofstad, Tehran, neergestort.
Volgens die staatsbeheerde IRNA-nuusagentskap het die Iran-141-vliegtuig naby die Mehrabad-lughawe, wes van Tehran, in ‘n residensiële gebied neergestort.
“Volgens aanvanklike berigte het die 40 mense aan boord die vliegtuig in die ongeluk gesterf, insluitend sewe kinders,” berig IRNA.
Iran se staatstelevisie berig die vliegtuig was van die Taban Air-lugredery.
Vliegtuigongelukke in Iran word hoofsaaklik op verouderde vliegtuie en swak instandhouding blameer. Meeste van die vliegtuie in IranAir se vloot is voor die land se Islamitiese Rewolusie in 1979 aangekoop.
Die Iran-141 is ‘n klein passasiersvliegtuig wat in Iran vervaardig word met Oekraïnse tegnologie.
iran tehran vliegtuigongeluk Indonesies - Wikipedia
Indonesies (Bahasa Indonesia, [baˈhasa indoneˈsia], luister (hulp·inligting)) is 'n Maleis-Polinesiese taal wat deur sowat 23 miljoen mense in Indonesië, Oos-Timor en Singapoer as moedertaal gepraat word. Dit is 'n gestandaardiseerde variante van Maleis en geniet amptelike status in Indonesië. Indonesies word deur sowat 175 miljoen as 'n tweede taal gepraat. In Oos-Timor is dit saam met Engels 'n werkstaal na die amptelike tale Tetoem en Portugees.
Uitspraak: [baˈhasa indoneˈsia]
Totale sprekers: 23 miljoen (moedertaal)
175 miljoen (tweede taal)
Gereguleer deur: Badan Pengembangan dan Pembinaan Bahasa
Lande waar Indonesies 'n inheemse meerderheidstaal is
Lande waar Indonesies 'n minderheidstaal is
In Indonesië word dit algemeen Bahasa Indonesia ("Indonesiese taal" of "taal van Indonesië") genoem, maar Bahasa Nasional ("Nasionale taal") en Bahasa Persatuan/Pemersatu ("Verenigende taal") is ook gebruiklike terme. In die streke van Sumatra en Riau, waar die taal inheems is, verwys die Indonesiërs ook na die taal as Bahasa Melayu.
↑ (en) “Ethnologue: Languages of the World, Seventeenth edition, Indonesian”. Ethnologue. URL besoek op 31 Augustus 2018.
Sien gerus Wikipedia se uitgawe in Indonesies
Wikimedia Commons het meer media in die kategorie Indonesies.
Wikiwoordeboek het 'n inskrywing vir Indonesies.
(en) Indonesian Word Definition
(en) Indonesian Translation
(en) Indonesian Text to Speech
(en) Indonesian Dictionary
Ontsluit van "https://af.wikipedia.org/w/index.php?title=Indonesies&oldid=1889841"